b"\n_START_ARTICLE_\nBarak\n_START_PARAGRAPH_\nBarak (hebraisk: \xd7\x91\xd6\xb8\xd6\xbc\xd7\xa8\xd6\xb8\xd7\xa7 \xe2\x80\x93 B\xc4\x81r\xc4\x81q, \xc2\xabLyn; skinne\xc2\xbb; gresk: \xce\x92\xce\xb1\xcf\x81\xce\xac\xce\xba \xe2\x80\x93 Bar\xc3\xa1k), s\xc3\xb8nn av Abinoam fra Kadesj i dagens nordlige Israel mot grensen av Libanon. Han var milit\xc3\xa6r leder for h\xc3\xa6ren til Debora, kvinnelig profet og helt i den hebraiske Bibelen. Barak og Debora er gitt \xc3\xa6ren for \xc3\xa5 ha beseiret h\xc3\xa6ren fra Kanaan ledet av Sisera som i tyve \xc3\xa5r hadde undertrykket israelittene._NEWLINE_Fortellingen om kanaanittenes nederlag under lederskapet til Dobora og det milit\xc3\xa6re lederskapet til Barak er nedskrevet i prosa (Dommernes bok 4) og gjentatt i poesi med del endringer (Dommernes bok 5), ogs\xc3\xa5 kjent som \xc2\xabDebora-kvedet\xc2\xbb. Kapittel 4 gj\xc3\xb8r Jabin, konge av Hasor (dagens Tell el-Qedah, n\xc3\xa6r 5 km s\xc3\xb8rvest for Hulaplat\xc3\xa5et), til hovedfiende, skj\xc3\xb8nt en framtredende rolle har hans kommandant, Sisera fra Harosheth-ha-goiim (muligens Tell el-'Amr, rundt 19 km nordvest for Megiddo._NEWLINE_Debora forutser at Barak vil vinne, men at Sisera vil bli drept av en kvinne (noe som \xc3\xb8yensynlig er ydmykende). I slaget ved Taborfjellet kommer et skybrudd som f\xc3\xa5r elven til \xc3\xa5 flomme over og det gjorde det vanskelig for kanaanittenes stridsvogner \xc3\xa5 man\xc3\xb8vrere. Sisera flyktet og s\xc3\xb8kte tilflukt i teltet til en kenittisk kvinne ved navn Jael. Hun ga Sisera melk \xc3\xa5 drikke og deretter falt han i s\xc3\xb8vn av tretthet. Da slo hun en teltplugg gjennom hodet hans med en hammer slik at han d\xc3\xb8de. Da Barak kom lot ham f\xc3\xa5 se Sisera d\xc3\xb8d i teltet. Senere beseiret de israelittiske styrkene kong Jabin."